Downloaded from YTS.MX
Official YIFY movies site: YTS.MX
Következik a „Waterloo”, előadja az ABBA Svédországból.
Elmondhatatlanul hiányzik.
Egy nap sem telik el úgy, hogy ne gondolnék rá.
Agnetha Fältskog!
Van kedvenc ruhád?
Igen, személy szerint a farmert és a pulóvert szeretem.
Te és Frida mindig fantasztikusan néztek ki.
Néha, azt hiszem...
ha elmondanám másoknak...
azt hinnék, hogy hazudok.
Szerettük egymást.
Jöjjön az ABBA!
A rajongói imádattal az a helyzet,
hogy az képzelgés.
Bizonyos extrém típusú rajongók valóban azt hiszik, hogy ismerik őket.
Sok-sok levelet és furcsa dolgokat kapunk kissé beteg emberektől.
Ez rajongás volt, a legextrémebb formában.
Ő volt az, aki a legjobban imádta az ABBA-t.
Nyolcéves kora óta sóvárgott Agnetha után.
Ez a valaki a rajongásában
egy, két, három lépéssel továbbment.
A zaklatás nemkívánatos, mániás, megrögzött viselkedés.
És nagyon veszélyes.
A holland férfit, aki hónapokon át követte és zaklatta Agnetha Fältskogot,
ma elítélték a bíróságon.
A gyönyörű szőkeséget megtámadta egy gonosz, csúnya férfi,
de minden történetnek két oldala van.
Küldött nekem egy levelet.
Ez a bizonyítékom arra, hogy volt köztünk kapcsolat.
Ez a szerelmi történet, amit kitalált, nem szerelem. Hanem bűncselekmény.
Az a férfi, aki üldözte, még mindig zaklatja?
Nem tudom, beszélhetek-e erről. Biztonsági okokból nem lehet.
Ma elítélték zaklatásért.
Ritkán hallottam történetet az eufória és a rettegés ilyen szélsőségeiről.
- Még mindig szereti? - Igen, nagyon.
COEVORDEN, HOLLANDIA
22 ÉVVEL AZ ÍTÉLET UTÁN
„Helló, Agnetha!
Sosem fogom elküldeni ezt a levelet, és te sosem fogod elolvasni.
De azért jó érzés írni neked.
Nem sok minden történik itt, Coevordenben.
Még mindig a raktárban dolgozom.
Ott nem kell sokat gondolkozni. De nem bánom.
Mert amúgy is túl sokat jár az agyam.”
- Jó napot! - Üdvözlöm!
„Elkezdtem pszichológushoz járni.
Ma rólad beszéltünk. A kapcsolatunkról.
Arra volt kíváncsi, miért lett vége.
Nem tudtam, mit feleljek.
Miért szakítottál velem?”
Nagyon érzékeny téma.
Mert...
Mert még nincs vége.
Legalábbis részemről.
Az a helyzet, hogy kapcsolatom volt egy híres nővel.
De ő tagadja, hogy bármiféle kapcsolat volt köztünk.
És megint rólam írnak az újságok,
hogy „zaklat és tönkreteszi az életemet.”
Furán hangzik, de amikor beszélek róla, legtöbben azt gondolják:
„Ez egy agyament hazugság. Nem lehet igaz.”
Az biztos, hogy ez egy valószínűtlen, hihetetlen sztori, meg kell mondanom.
- Nem? - Mondhatja nyugodtan.
Egy holland férfi, aki nem éppen egy Brad Pitt, hogy úgy mondjam.
Hogy ez úgymond megtörtént. Ez nagyon különleges dolog.
Mikor meghallottam a sztorit, alig tudtam valamit róla.
Úgy képzeltem, hogy valójában nem volt kapcsolata vele.
Ezért csak kíváncsi lettem, mi lehet az igazság?
Nem csak az, amit a médiában lehoznak.
OSZTÁLYTÁRS
Egy általános iskolába jártam Gert van der Graaffal.
És úgy emlékszem, csendes fiú volt. Magának való.
Nem emlékszem Gertre. Biztos azért, mert senki sem vette észre.
De attól még emlékezni kéne valakire. Fura.
Neki is biztos nagyon nehéz volt.
Gyerekkoromban nem volt sok barátom.
Eléggé zárkózott voltam.
Mikor nyolcéves lettem, kaptam egy Bram nevű teknőst.
Amint hazaértem az iskolából, azonnal megetettem.
Darált húst, vagy kukacot adtam neki.
Bram olyan volt, mint egy barát. Kötődtem hozzá.
Rá mindig számíthattam.
A testvérem mindig áthívta az osztálytársait játszani,
de én mindig egyedül voltam otthon, a szobámban, magamban játszottam,
vagy zenét hallgattam.
Jó estét, hölgyeim és uraim!
Köszöntjük önöket a 19. Eurovíziós Dalfesztiválon!
Emlékszem, nyolcéves voltam.
Apa leült a kanapéra, és az Eurovíziós Dalfesztivált néztük.
Anglia kezdte, aztán jött Franciaország...
és utána Svédország.
És most átmegyünk Svédországba, Skandinávia legnagyobb országába.
Bár az utcákat látjuk, tele van hegyekkel, tavakkal, erdőkkel.
Na és persze szőke vikingekkel. Ezért olyan fotózni való.
Ez az ABBA együttes. Ha a zsűri férfiakból állna,
biztos sok szavazatot kapnának. Mindjárt meglátják, miért.
Daluk címe: „Waterloo”.
Emlékszem, Agnetha és Frida lesétált valami lépcsőn,
és énekelni kezdték, hogy „Waterloo”.
Vagy ezerszer láttam.
Az az este megváltoztatta az életemet.
Egy új világ nyílt meg előttem.
Elbűvölt Agnetha szeme.
A gyönyörű, kék szeme.
Nagyon szép volt a szeme.
Tetszett a dal és elkezdtem énekelni: „Waterloo, Waterloo, Waterloo!”
És ismételgettem: „Waterloo, Waterloo!” Míg apám rám nem szólt:
„Hagyd már abba ezt a waterloozást! Az agyamra mész!”
Az 1974-es Eurovíziós Dalfesztivál győztes dala.
Svédország és a „Waterloo”, előadja az ABBA.
Az ABBA nyert és nagyon örültem neki.
Attól kezdve megőrültem az ABBA-ért.
Amikor az Eurovíziós Dalfesztivál véget ért,
a szobámba mentem, és próbáltam a rádión befogni a „Waterloot”, hogy újra halljam.
A következő számra csatlakoztok hozzánk, gyerekek?
Ez a „Waterloo” című dal!
A varázslat, ami létrejön, ha az ABBA játszik, őrület.
Olyan jó dal volt, fülbemászó és újszerű. És remekül néztek ki.
Jöjjön a svéd ABBA együttes győztes dala! Waterlooról szól.
Az Eurovízió a tökéletes ugródeszka volt a nemzetközi színrelépéshez.
Hirtelen ott vagyunk a felszállásnál, és a rakéta kilő. „Jóságos ég!”
Ez az ABBA és a szerzemény, amit mindenki hallani akar, az első helyen.
A 70-es években dúlt az ABBA-mánia.
Több millió rajongójuk volt szerte a világon.
Ausztráliában többen nézték a tévében az ABBA-t,
mint a közvetítést az első ember Holdra szállásáról.
Náluk minden együtt volt.
Vicces fiúk, gyönyörű lányok, csodálatos zene. Ellenállhatatlan.
Az ABBA máris több százezer
lemezt adott el az USA-ban.
Turnéztak, csodálták, imádták őket, meghódították Amerikát és a világot.
Szupersztárok voltak.
Büszkék vagyunk arra, amit elértünk,
és szeretnénk, ha tudná a világ.
Ők voltak az új Beatles.
Milyen bálványnak lenni?
Kimerítő!
Gert kiszúrta magának Agnethát, már egész fiatalon.
A szépsége vonzotta, és az, amit szimbolizált.
Nem csak annyi, hogy „Szuper hangja van és nagyon jó együttes.
Imádom a zenéjüket. Mindig táncolnék rá.” Hanem neki csak Agnetha létezett.
Gert nyolcéves kora óta imádta Agnethát.
Egy ilyen rögeszmétől nehéz szabadulni.
Ez a CD-gyűjteményem.
Megvan Agnetha teljes svéd repertoárja.
Ez pedig itt egy csomó film. Svéd film.
15 éve írtam a „Rajongók” című könyvemet a rajongásról és megszállottságról.
Akkor ismertem meg Gert van der Graafot.
Vannak pólóim is.
Mindenem svéd.
Három napon át beszélgettem Gert van der Graaffal.
A könyv megírásának az egyik oka
az volt, hogy én magam is számos művész rajongója voltam.
Így valamennyire tudtam azonosulni ezzel az extrém rajongással.
A padláson volt a szobám. Ott nem zavart senki,
és elkezdtem információt gyűjteni az ABBA-ról és Svédországról.
Mindenfélét gyűjtöttem, újságokat olvastam, svéd filmeket néztem.
Juharfalvi Emil, Harisnyás Pippi.
Gert imádja Svédországot, és egy eléggé idealizált,
Astrid Lindgren-szerű kép élt benne Svédországról.
Szerettem a Volvo, Saab kocsikat, a Scania, Volvo kamionokat.
Az Electroluxot, Ikeát, Husqvarnát.
A svéd ételeket.
A húsgolyót, a minute steaket, a hot dogot, a virslit...
Imádtam mindent, aminek köze volt Svédországhoz és az ABBA-hoz.
Ezt ahhoz lehetne hasonlítani, amikor valakiben üresség van belül,
aztán rátalál Jézusra.
Lehet, hogy nála az ABBA lett a pótlék a család vagy a baráti kör helyett.
Mivel egy teknősön kívül nem voltak barátai,
elmerülhetett ezekben a zenékben,
a csillogó világban, amit az ABBA kínált.
Talált valamit, amire koncentrálhatott, rákkantanhatott, amiről fantáziálhatott.
De aztán... mánia lett belőle, egy téveszme, egy fantázia.
Az ABBA zenéje gyógyírként hatott rá.
Meggyógyította a lelkét.
Agnetha Fältskog pedig a mániája, szerelme és az ideálja lett.
Kamasz koromban az osztálytársaim
elkezdtek randizni, járni valakivel.
Én hazamentem, és ABBA-t hallgattam.
És egyre jobban érdekelt Agnetha.
Nagyon boldog új évet kívánunk minden holland nézőnknek!
- Frida. - Benny.
- És Björn. - És Agnetha.
Mélyen legbelül éreztem, hogy Agnetha kezd érdekelni.
Szerintem csodálatos.
Honnan ismeritek egymást? Hosszú történet?
Igen, hosszú történet.
Először én ismertem meg Björnt, Frida pedig Bennyt. Utána jöttünk össze.
- És álltatok össze négyen. - De barátként ismertük egymást.
Agnetha volt az első igaz szerelmem.
De sajnos Björn felesége volt.
Úgy reklámoztak titeket...
A kezdetektől fogva egyértelmű, hogy az együttes két házaspárból áll.
Képzeljék el, milyen szoros viszony: nemcsak együtt zenélnek, turnéznak,
hanem házastársak is! Nem kérdezhetik egymástól: „Milyen volt a napod?”
„Veled voltam a stúdióban. Dalokat írtunk, énekeltünk, vitatkoztunk, turnéztunk.”
Ez nagyon sok.
Világrengető fordulat áll be
Agnetha és Björn magánéletében,
nagy szenzációt okozva az újságírók körében: elválnak.
Amint látják, jó barátok vagyunk.
1979-ben Agnetha elvált Björntől.
Nem akarunk többet beszélni róla. Legalábbis én.
És akkor megláttam a lehetőséget, hogy közelebbi kapcsolatba kerüljek vele.
Gerttel tagjai voltunk egy ABBA rajongói klubnak.
GERT LEVELEZŐTÁRSA
Egyike volt a sok embernek, akivel leveleztem.
Mindig Agnetháról beszélt.
Én inkább Frida nagy rajongója voltam. Ő volt az ideálom.
Így sokat beszélgettünk ilyesmikről,
de ő mindig csak Agnetháról áradozott.
Az volt az álma, hogy találkozzon vele.
A legelső levelet Hollandiából írtam.
Akkor még nem tudtam svédül, így angolul próbálkoztam,
amit már tanultam az iskolában.
Nem volt meg a címe, ezért csak annyit írtam: „ABBA, Agnetha, Svédország”.
Nem jött válasz, ezért továbbra is küldtem a leveleket,
remélve, hogy megkapja őket.
Sok rajongó normálisan kezelte ezt a dolgot.
Poszterek a falon, esetleg elmennek egy koncertre,
és talán esélyük lesz találkozni velük, vagy kapnak egy képet és autogramot.
Nekik elég volt ennyi. De neki soha.
A rajongás a kamaszkor velejárója. Szerintem igazából egészséges is,
azt érezni, hogy tartozunk valahova, egy csoportba, és összeköt minket valami.
De az már probléma, ha a rajongó fanatikussá válik.
Ez az, amikor a dolgok elfajulnak, és elrugaszkodnak a realitástól.
Foglaljatok helyet!
Az újságok tele vannak a hírrel, hogy fel fog oszlani az együttes.
- Nem igaz? - Nem.
- Abbahagyjátok, vagy folytatjátok? - Kezdettől fogva ezt kérdezgetik tőlünk.
„Mikor lesz vége? Mikor hullik szét az ABBA?”
Erre most is ugyanolyan nehéz válaszolni.
Azt mondtuk, addig nem hagyjuk abba, amíg szeretjük csinálni,
és tudunk valamit nyújtani zeneileg.
FELOSZLIK AZ ABBA?
Mivel a zenekar két házaspárból állt, és mindkettő válik,
nincs többé együttes.
Így a két házasság vége valójában az ABBA végét is jelentette.
Szomorú időszak volt.
Ilyen fantasztikus, eufórikus karriert és sikereket érnek el a zeneiparban,
aztán együttesként és házaspárként is elválnak az útjaik.
Szörnyű volt nekik.
De a rajongóknak is.
1982-ben, amikor az ABBA feloszlott, Gert teljesen összetört.
Amíg meg nem tudta, hogy Agnetha szólókarrierbe kezd.
- Agnetha Fältskog, üdv Angliában! - Köszönöm!
A hónap végén megjelenő új albumodat promotálod nálunk.
Igen. Az album május 31-én jelenik meg, és a címe: „Wrap Your Arms Around Me”.
Sor kerülhet rá.
Promóciós turnéra indult Európába, és fellépett egy holland tévéműsorban.
Tudtam, hogy Agnetha itt lesz. De a szüleim nem engedtek el.
Így lógtam az iskolából, és bicajon letekertem
úgy 50 kilométert Aalsmeerbe.
Helló, köszöntünk Hollandiában, Agnetha!
Nagy megtiszteltetés, hogy itt vagy velünk a műsorban.
- Örülök, hogy itt lehetek. - Igen.
És ott volt ő, személyesen, előttem.
Élőben a RAI-on, Agnetha Fältskog!
Ez volt a legnagyobb álmom.
Éneklés közben kinézett a közönségre,
és úgy éreztem, hogy egyenesen rám néz.
Jelentőségteljesen.
- Imádunk téged. - Én is titeket!
Még közelebb akartam kerülni hozzá.
Akkor határoztam el, hogy egyszer elmegyek Svédországba.
És felkeresem.
A zaklatók téveszméi azok a történetek,
amiket újra és újra lejátszanak a fejükben, a képzeletükben.
Abból indul ki, hogy: „Jaj, rám nézett a koncerten! Kiszúrt engem.”
És egy egész sztori lesz belőle a fejükben.
A gondolataiban most már megerősítést kaptak az addigi érzései.
Eltökélte, hogy felkelti a figyelmét és meghódítja a szívét.
Nem volt se pénzem, se autóm, sőt, még jogosítványom sem,
és nem beszéltem svédül.
Tehát nagyon megdolgoztam azért, hogy valóra váltsam az álmom.
Visszaváltós üvegeket gyűjtött, cukrászdában és raktárban dolgozott.
Minden pénzt félretett, nem költött semmire feleslegesen.
Az volt a cél, hogy eljusson Svédországba.
Az egész létezését alárendelte annak, hogy eljusson ehhez a nőhöz.
A szerepe ezen a bolygón, a Földön, ebben az életben az, hogy vele legyen.
És megpróbálta. „Miért ne? Nincs semmim.
Próbáljuk meg! Lássuk, mi sül ki belőle!”
Megszereztem a jogosítványt, vettem egy Volvót, svéd nyelvórára jártam.
Sok évbe telt, de 28 évesen végre valóra válthattam az álmomat.
A nő ünnepelt, sikeres, gyönyörű híresség.
A férfi egy fura holland fazon. Minden a románc ellen szól.
Egy kapcsolat esélye egyenlő a nullával.
Egy olyan valakinek, aki „Waterloot”, ABBA-klipeket és koncerteket néz,
egy a tízmillióhoz az esélye, hogy valaha kapcsolatba kerülhet vele.
Szóval ez hihetetlen.
Csodálatos érzés volt. Megcsókoltam volna a földet, mikor megérkeztem.
Végre ott voltam álmaim országában.
Amikor először mentem Svédországba, egy pontosan ugyanilyen térképem volt.
Így Halmstadban kötöttem ki, és az E6-oson mentem Göteborgba.
Gert a nyugati parton haladt felfelé.
Hallotta, hogy Agnethának van egy háza a norvég határnál...
ami nem volt igaz.
Számos svéd városban megfordult. Minden városban
bement egy telefonfülkébe, és megnézte a telefonkönyvben
a „Fältskog” név alatt, hogy ott lakik-e Agnetha.
Végül megérkezett Jönköpingbe, ahonnan Agnetha Fältskog származik.
Reméltem, hogy ott megtalálom.
Megtaláltam egy Agnetha Fältskog címét.
Alig akartam elhinni.
Vettem virágot és bonbont, és odamentem a címre.
Becsöngettem és vártam. Nagyon izgultam.
És mikor kinyílt az ajtó...
egy másik Agnetha állt ott.
Csalódott voltam, de Jönköpingben megismerkedtem egy másik ABBA-rajongóval.
Ő mondta, hogy Agnetha Stockholmban lakik.
Stockholm gyönyörű, régi város, de ugyanakkor mégis modern.
De nagyon nagy, sokkal nagyobb, mint gondoltam.
Amikor rájöttem, mekkora Stockholm, kezdtem elveszíteni a reményt.
Bárhova mentem, eltévedtem. Azt hittem, itt sosem találom meg.
Agnetha Fältskog Ekerön lakott, és ritkán jött be a városba.
Nagyon visszavonultan élő, titokzatos művész volt, a svéd pop Greta Garbója.
Ne fogják elhinni,
de véletlenül Skytteholmban kötöttem ki, egy hotelben, Ekerön.
Azt állítja, azért ment oda, mert olcsó szállást keresett,
nem azért, mert tudta, hogy Agnetha Fältskog Ekerön lakik.
Azt állítja, hogy véletlenül került oda.
De nincsenek véletlenek.
Részletesen eltervezik, hogyan kerüljenek a közelükbe.
A zaklatókat ez élteti, és úgy érzik, összeköti őket valami.
A hotelben beszélgettem az egyik pultossal.
Mondtam neki, hogy rajongó vagyok és Agnethát keresem Stockholmban.
Tollat és papírt vett elő, és rajzolt nekem egy térképet.
Kiderült, hogy csak tíz percnyire lakik onnan.
Így hát odamentem.
Gert odaért a nagy birtokra, gondolván: „Azta, hát itt lakik!”
Azt hiszem, holland Gouda sajtot és tulipánt vitt magával.
Agnetha éppen kifelé jött kocsival, és majdnem összeütköztek.
Gert megijedt: „Jaj, nehogy karambolozzak imádatom tárgyával!”
Akkor láttam először.
Sajnáltam, hogy figyelmetlen voltam.
Lehet, hogy megijedt vagy ledöbbent.
Visszamentem Skytteholmba, és ittam egy kávét, hogy lenyugodjak.
Agyaltam, hol legyen a következő találkozás.
De aztán megtörtént.
Gert azt állítja, hogy a parkolóban futottak össze Skytteholmban.
Agnetha épp arra sétált, és aznap volt a születésnapja.
Nem hittem a szememnek.
Nagyon meglepődtem, hogy ugyanott van, ahol én.
Egy férfi volt vele. Nem tudom, ki volt az.
Egyszerre örültem, de aggódtam is.
Azt mondtam: „Boldog születésnapot, Agnetha!”
Láttam a szemén, hogy kicsit örült neki.
Addigra már úgy éreztem, hogy van köztünk valami.
Valamifajta erős kötelék. Egy hullámhosszon voltunk.
Agnetha szempontjából kell néznünk.
Egy rajongó boldog születésnapot kíván. Nyilván kedvesen fog reagálni.
De Gert egészen más következtetést vont le belőle,
és ezt az egész fantáziát erre építette fel.
Úgy érezte, valami varázslatos dolog történt, amikor először szót váltottak.
De én kötve hiszem, hogy Agnetha Fältskog hasonlóan érzett.
Agnetha Fältskog.
- Erre nem számítottál, ugye? Meglepetés! - Elestél ott hátul az előbb?
Megértem, hogy sokan rajonganak Agnetháért.
Fantasztikus művész.
El tudom képzelni, hogy sok fiú szerelmes volt belé.
Agnethának el kell viselnie a fenekét.
És a szőke haját is, azt hiszem.
Ezt pozitív dolognak látom, más dolgokat viszont kevésbé.
Ő sokkal több egy csinos pofinál. Nagyon tehetséges is.
Nyilván előny a szép külső. De sok rocksztár csak jól néz ki,
de ő fantasztikus előadó is volt.
Mennyi ideig tartott felvenni az albumot?
- Úgy két-három évig. - Az elég hosszú idő.
Mindenki odavolt Agnetháért. Fantasztikus dalszerző. Csodás hangja van.
Imádunk!
- Köszönöm. - Mit mondott az a nő?
„Imádlak. Imádunk.”
Agnetha Fältskog minden idők legikonikusabb svéd nőinek egyike.
Karizmatikus kisugárzása és megjelenése mély nyomot hagyott a zenetörténetben.
Leif Schulman vagyok. A 70-es évek óta újságíróként dolgozom.
A munkám kapcsán az évek során sokszor kerültem kapcsolatba az ABBA-val.
Találkoztunk zártkörű partikon. Emlékszem, az egyik ilyen bulin
láttam, hogy Agnetha feláll, és odamegy a nappali közepére,
ahol többen táncoltak.
Ott állt, hallgatta a zenét, dúdolt és táncolt egy kicsit. Mint a többiek.
Az én szememben nagyszerű művész volt, de ott csak egy átlagos lány.
Imádott énekelni és a színpadon állni,
de a turnézást nem szerette.
Egyfelől ott az ABBA,/font> másfelől a gyerekek és a család.
- Hogy működik ez, Agnetha? - Persze, ez is gond.
Mert mindig bűntudatunk van, hogy nincs elég időnk rájuk.
A gyerekeknek mindig szükségük van ránk. Még akkor is, ha már tízévesek.
Nem érezte jól magát a sztár szerepében.
Ő mindig a szomszéd lány volt. Sosem igazán a sztár.
Csak egy lány volt Jönköpingből, és az is maradt.
Ez sugárzik róla.
- Olyan vagyok, mint mindenki más. - Egyáltalán nem vagy olyan.
Dehogynem. Teljesen átlagos vagyok.
Elöntött egy nagyon erős érzés az első találkozásunkkor.
És elkezdtem álmodozni arról, hogy Agnetha a barátnőm lesz.
Amint hazaértem, máris elkezdtem tervezni a következő svéd utamat.
Vagy 30-szor megtettem az utat Hollandia és Svédország között.
Oda-vissza, oda-vissza.
Legalább 100 levelet írtam.
A levelekben megírtam a dátumokat, hogy mikor leszek Ekerön.
Sosem kaptam választ, de mégsem adtam fel.
Próbáltam olyan helyeken lenni,
amikről úgy éreztem, hogy ő is járt oda.
Néha mindenkinek el kell mennie valahova enni a környéken.
- Ez csak egy terv volt? - Ez már egy terv volt.
Tudtam, melyik szusi bárból szokott rendelni,
hova járt étterembe, hol szokott bevásárolni.
Tudtam, merre jár sétálni, milyen autója van...
Igen, nyomon követtem. Szemmel tartottam.
Rémisztő, amikor egy ember minden idejét azzal tölti,
hogy egy másik ember után kutat és vadászik rá.
Nevén kell neveznünk. Emberekre vadászik.
Ahhoz, hogy a zaklató felhagyjon ezzel, fel kell fognia, hogy rosszat csinál.
Azt hiszem, ebben rejlik a probléma,
mert ha valaki nem szab gátat ennek a mániának, ennek a téveszmének,
el fog hatalmasodni rajta.
Minden hétvégén elutaztam Ekeröre. Nagyon frusztráló volt.
Rengeteg pénzbe került már a hotel.
Később megtudta, hogy van egy kis ház a közelben, Ekerön.
Ami eladóvá vált.
Azt gondolta, ha ott lakna, össze is ismerkedhetne Agnethával.
Így hát 1997 májusában vettem egy házat Ekerön.
Nyolcszáz méterre Agnetha házától?
Ezzel szintet lépett a megszállottsága.
Ebből látszik, hogy mennyire rögeszmésen a mániájává vált Agnetha.
Még egy megszállott követőtől is szokatlan,
hogy hitelt vesz fel és vásárol egy házat,
hogy a mániájává vált személy közelében legyen.
Tíz éven át követett és üldözött, bárhova mentem.
Olykor nagyon nehéz volt, hogy sosem hagyott békén.
Néha nagyon vágyom egy helyre, ahol egyedül lehetek.
Agnetha, az ABBA szőke énekesnője.
A dalokat még mindig halljuk, de Agnethát már nem látjuk.
A szupersztár hátat fordított a zenének és a közönségnek.
Agnetha Fältskog 1992-től 1993-ig teljesen eltűnt a nyilvánosság elől.
Nem vállal interjút, kerüli a kapcsolatot a külvilággal,
sőt, biztonsági őröket vett fel hogy távol tartsák a kíváncsiskodókat.
Elegem volt az utazgatásból és a sivár hotelszobákból éveken át.
Sokszor voltam valahol, miközben hazavágytam,
ahol egyedül lehetek a gyerekekkel.
AGNETHA LEGSÖTÉTEBB TITKA
A 90-es évek elején Agnethát családi tragédiák érték.
ITT ZUHANT LE AZ ÉDESANYJA
Az apja meghalt. Az anyja öngyilkos lett. Borzasztó. Óriási sokk.
Vigaszra, együttérzésre vágyik. Kell valaki, aki megérti.
Agnetha Fältskog nem sokkal azelőtt vált el második férjétől.
És elvesztette mindkét szülőjét.
Majd nem sokkal azután elhunyt Stikkan Anderson.
Az ABBA felfedezője és menedzsere.
Stig Anderson jön elsőként.
Elhunyt Stikkan Anderson, kiadótulajdonos,
dalszerző és az ABBA atyja.
Ez az, ahogy a világ emlékezni fog rá.
Tudtam, hogy Agnethát lesújtotta a gyász és a bánat.
És ott akartam lenni, mikor szüksége lesz rám.
Egy hosszú műszak után beül a kocsijába,
és Svédországba siet, hogy segítsen neki ebben a nehéz időszakban.
Én is olyan lelki támasza akartam lenni, amilyen az ő zenéje volt nekem.
De elaludtam a volánnál és felborultam a kocsival.
Elvesztettem az uralmat a köcsi felett.
Többször átfordultam és annál a hídnál, a viaduktnál kötöttem ki.
A kocsi totálkáros lett, engem pedig kórházba vittek Södertäljébe.
Nem volt vészes. Csak fáradt voltam. Ennyi.
De ez a baleset bizonyos értelemben szerencse volt.
Levelet ír Agnethának a kórházi ágyból.
Visszamegy a házába Ekeröre,
és másnap este valaki kopogtat az ajtaján.
Épp mosogattam, és kinéztem az ablakon.
És hirtelen megláttam, hogy két nő tart a ház felé.
Agnetha volt a barátnőjével.
Nem hittem a szememnek.
Rajongásom és szerelmem tárgya az ajtómon kopogtat.
Kíváncsi volt, hogy vagyok a baleset után.
Nagyon-nagyon izgultam.
Mennyit fáradoztam azért, hogy Agnetha közelébe kerüljek.
Erre most ő volt az, aki eljött hozzám.
Még most sem tudom elhinni.
Gert állítása szerint Agnetha Fältskog később este visszament hozzá.
Akkor ismerkedtek össze jobban.
Fantasztikusan éreztük magunkat.
Álmomban sem gondoltam volna, hogy valaha ilyen estében lesz részem.
Agnetha volt az első nő, akivel szexeltem.
Varázslatos volt. Mintha valami elemi erő tört volna elő.
Boldog voltam, hogy az ideálom az első nő az életemben.
Őrülten beleszerettem. Hihetetlen volt.
Igazság szerint ez egy hihetetlen fantazmagória.
Ezt még csak nem is sejthette 16 évesen.
Csak reménykedik, vagy fantáziál. Sokan csinálják ezt.
De maga nem talál ki ilyesmit, ugye?
Ezt nem csak kitalálta?
Jó sok szálat össze kell bonyolítani, hogy kitaláljak egy ilyen sztorit.
Egy nagyon különlegeset.
- Igen. Nem furcsa? - Nem furcsa, inkább talán ritka. Nem?
Maga a pszichológus. Furcsának találja?
Igen, hát, elég ritka. Nem nagyon számítana rá az ember.
Eléggé sértőnek találom, hogy ha elmondom, senki sem hiszi el.
Nem hiszik el, amiket elmond nekem?
Azt állítja, hogy lefeküdt Agnethával. Hogy szexelt vele. Nagyon kétlem.
De volt valami, amit különösnek találtam.
Az egyik újságban láttam ezt a férfit egy fotón Agnethával.
Ezen a képen Agnetha mellett ülök.
Itt ülünk, egymás kezét fogjuk. Szerelmesen. Látszik, hogy azok vagyunk.
Azta!
Nagyon boldognak tűnik. Ez nem csak az ABBAtárja, ugye?
Azt állítja, hogy a kanapén ültek, egymás kezét fogva.
Tényleg a kanapén ülnek, de nem fogják egymás kezét.
De közel ülnek egymáshoz, szóval többről lehet szó, mint a híresség és a zaklatója.
Bizonyára volt köztük valamiféle kapcsolat.
Különben nem ültek volna ilyen közel egymáshoz a kanapén.
Van több fotója is kettejükről?
Kettőnkről? Együtt? Nem hinném.
De ez a kép a fontos.
Sok fotót láttam, amin valaki átölel egy sztárt.
Fogalmam sincs, mit jelent ez a kép. Csak azt jelenti, hogy készült egy fotó.
Jó. Ketten vannak rajta. És az egyik Agnethának tűnik.
Hol készült?
Anyám fényképezett le minket nálam, a születésnapomon.
Ilyen virágos tapéta van a házamban.
Jártam abban a faházban, és láttam a fotókat róla a kanapén.
Ugyanazon a kanapén ültem Gerttel.
Szóval az, hogy Agnetha járt nála, abszolút hihető.
De a kép alapján nem az a benyomásunk, hogy őrülten szeretik egymást.
Egymás mellett ülnek a kanapén, de valami nem stimmel a fotóval.
Ez a bizonyítékom arra, hogy jó kapcsolatban vagyunk.
Hihetetlen.
Alig tudtam elhinni.
Egy tündérmese volt.
Hetente többször találkoztunk.
Elmentünk sétálni és bioételeket ettünk.
Bementünk a városba és kisebb kirándulásokat tettünk.
Olyasmiket csináltunk együtt, mint bármelyik másik pár.
Élveztük a természetet.
Azt mondta, kezd nagyon megkedvelni és belém szeretni.
Jó volt itt üldögélni vele, és fahéjas csigát majszolni.
Azt hittem, Agnetha egy művészbe vagy hasonlóba szeretne bele.
Nem belém.
Én csak egy raktári munkás vagyok. De mégis ez történt.
Abban az időszakban Agnetha nagyon visszavonultan élt.
Akkoriban nagyon sebezhető volt.
Sok negatív dolog történt az életében.
Szerintem az elzárkózással még sebezhetőbb lett bizonyos emberekkel szemben.
A média, a sajtó vagy a barátok tudtak a kapcsolatukról?
Nem, nagyon vigyáztunk, hogy ne fotózzanak le minket együtt.
- Miért? - Miért? Hát...
Szerintem Agnetha úgy gondolta, túl érdekes lenne.
Esténként bementünk a városba vacsorázni,
vagy elmentünk Stockholmba, szusit vettünk, ilyesmi.
De ő mindig a kocsiban maradt.
Ha az ember szerelmes valakibe,
félhet attól, hogy elveszíti, akit szeret.
És akkor féltékeny lesz.
Agnetha egyszer moziba is elment Gerttel, és megnézték „A nap alatt” című filmet.
Egymás mellett ültünk és a filmet néztük.
Agnetha úgy érezte, hogy túlságosan bámulom Helena Bergströmöt.
Nagyon összevesztünk a kocsiban.
De elmagyaráztam neki, hogy nekem csak ő kell, senki más.
De hiába.
Majdnem egy év után szakított velem.
Sok levélben megírtam neki, hogy csak őt szeretem.
Egy szép napon Agnetha felhívott, hogy beszélni akar velem a templomnál.
Ő hívott fel engem.
„A templomnál leszek fél nyolckor.”
„Eljössz?”
„Igen. Beszélni akarok veled.”
„Ha nem jössz el, soha többé nem beszélünk egymással.”
Nem szállt ki, csak intett, hogy menjek oda a kocsijához.
Nem kellett mondanunk semmit.
Átölelt és azt mondta, hogy hiányzom neki.
Igen, szomorú.
Elmentünk a nyugati partra üdülni.
A Skummeslövsstrand különleges hely.
Egész idáig kijöttünk.
Aztán csak álltunk ott,
hallgattuk a tengert, a hullámokat, és nagyon jól éreztük magunkat.
Agnetha komoly beszélgetésbe kezdett a kapcsolatunkról,
és arról, hogy összeköltözhetnénk.
Ezért 1997 őszén úgy döntöttem, hogy végleg Svédországba költözöm.
Számomra csak egy ember létezett. Csak egyetlen nő.
Mindig azt mondogattam neki: „Soha nem hagyhatsz el engem.”
Megkérdezte, dolgozhatna-e nálam.
Raktári munkaerő közvetítésével foglalkozunk Stockholm környékén.
Nagyon méltányoltam, hogy Hollandiából jött Svédországba,
és beszélt svédül.
Azt mondta, szerelmes lett, és ez hozta Svédországba.
A barátnőjét Agnethának hívják és Stockholmban lakik.
Megígértem neki, hogy nem beszélek rólunk.
Azt mondtam, van barátnőm, Agnetha a neve, és ennyi.
Nem volt furcsa. Megértettem. Mert a szerelem...
Hihetetlen dolgokra sarkallhat egy férfit.
Megkaptam az állást, és nagyon szerettem.
Jól dolgozott. Sosem késett, sosem volt beteg. Nagyszerű munkaerő volt.
Nagyon boldog voltam Svédországban, de titokban tartottuk a kapcsolatunkat,
és ez nem volt jó.
Gertet fel akarta venni az egyik ügyfél.
Behívták interjúra.
Utána felhívott az ügyfél, és azt mondta: „Nem vehetem fel.”
Meglepődtem. „Miért?”
„Mert hazudik.”
„Hazudik?” „Azt mondja, Agnetha Fältskoggal él párkapcsolatban.”
Teljes képtelenségnek tűnt.
Azt el tudom képzelni, hogy ő az ideálja...
De hogy Agnetha Fältskog összeismerkedik Gerttel,
és egymásba szeretnek...
Ezt... nem tudtam elképzelni. Szerintem senki sem tudta.
Az ember nem hall ilyen sztorikat mindennap.
Tudtam, hol lakik Gert. Megvolt a lakcíme. Úgyhogy utánajártam a dolognak.
Nagyon valószínűtlennek tűnt, hogy együtt legyenek.
Inkább attól féltem, azért költözött ide, hogy zaklassa Agnethát.
Behívtam az irodámba,
és megmondtam neki, hogy nem híresztelhet ilyesmit.
„De tényleg párkapcsolatban élek vele.”
„Ez nem lehet igaz. Agnetha egy legenda Svédországban.
Ő híres, te meg Hollandiából jöttél, és egy raktárban dolgozol.
Kötve hiszem, Gert.”
Felhívtam a rendőrséget, és megkérdeztem,
tudomásuk szerint zaklatja-e valaki Agnetha Fältskogot.
Azt mondták, hogy nem.
Gondolom, akkor sem mondták volna meg, ha igen.
Megértem, miért nem hitt nekem senki. Tényleg elég különös volt.
Ugyanakkor ez nagyon elszomorított. Annyira, hogy nem is mentem be dolgozni.
A főnök dühös lett rám.
„Miért hazudsz?”
Ezt gondoltam. Miért hazudna ilyet?
Egy levélben megírta nekem,
hogy Agnethával él párkapcsolatban.
És hogy ez titok, és nem mondhatom el senkinek.
Azt mondta, ha volna kedvem kirándulni Svédországba,
találkozhatnék Agnethával, aztán meg azt, hogy...
Az én nagy kedvencem Frida volt. Hátha tudna intézni valamit.
Gyanítottam, hogy valami nem stimmel.
Gondoltam, hogy valamiféle fantáziálásba akar belevonni.
Nem foglalkoztam a levéllel, nem válaszoltam rá. Továbbléptem.
De sokszor eszembe jutott: „Mi lett volna, ha elmegyek?”
Lássuk...
Lássuk... Ez az...
Hiányzik a gyengédségem, és valahogy biztos lehetne folytatni.
Írt nekem egy levelet.
„Köszönöm a szeretetet, amit adtál.
Köszönöm, hogy nem adtad fel, és megkerestél.”
Mutatott egy levelet, amit Agnetha adott neki.
Azt írta: „Köszönöm, hogy nem adtad fel, és megkerestél.”
Megköszönte a kitartó odaadását.
Ez... 1998. október 12.
„Szia, Gert! Már olyan sokszor itthon akartam hagyni mindent.
Hogy átfussak hozzád, és elmondjam,
mennyire szeretlek. Elmondhatatlanul hiányzol.”
A levelek, amiket tőle kaptam... Nincs sok,
de írt nekem. Ez az igazság.
Ha ezek eltűnnének...
abba belepusztulnék.
Azt sosem tudnám feldolgozni. Nagyon vigyázok rájuk.
Ön szerint tényleg Agnetha írta azokat a leveleket?
Vagy van valami, ami cáfolja ezt?
Szerintem valódiak. Szinte biztos vagyok benne.
Ön mit gondol? Tud valamit, ami arra utal, hogy nem?
Szintet akartam lépni, hogy összeköltözzünk.
De ő állandóan befékezett.
Minden az ő feltételei szerint zajlott.
Ő bármikor átosonhatott hozzám. Én sosem mehettem át hozzá.
FÄLTSKOG TITKOS SZÜLINAPI BULIJA
Agnetha 50 éves lett, és tartott egy nagy bulit.
De engem nem hívott meg.
Ettől eléggé elszomorodtam.
Egyik este munka után Agnethánál voltam.
Közölte, hogy valami fontosat akar mondani.
Nem akar találkozni velem többé. Szakított velem.
Ez nagyon mellbe vágott.
Bram is akkoriban halt meg.
Az imádott teknősöm.
Elvesztettem azt a kettőt, akit a legjobban szerettem a világon.
Köszönöm.
Még mindig próbálom megérteni...
hogy miért.
Hogy miért szakított velem.
Nem igazán kaptam választ erre a kérdésre.
Nem lehet, hogy azért, mert már nem volt szerelmes önbe?
Nem hiszem. Először szerelmes,
méghozzá annyira, hogy egyszer azt írta,
hogy a kapcsolatunk csodálatos, és egyre mélyül,
aztán két hónap múlva úgy dönt, hogy véget vet neki...
Nem értem.
Lehetetlen.
Tapasztalatom szerint nincs olyan zaklató, akinek lehet nemet mondani.
Úgy érzik, joguk van hozzá, teljes joggal viselkednek
úgy, ahogy akarnak. Ez csak róluk szól.
Nem fogadják el a nemet, és nehéz letéríteni őket erről az útról.
Nem hajlandók felhagyni ezzel. Folytatni akarják.
Nehéz volt felfogni, hogy örökre vége.
Írtam neki egy levelet, kértem, hogy találkozzuk az ekeröi templomnál.
Ugyanúgy, ahogy ő kérte telefonon régebben.
Odamentem és vártam, de nem jött el.
Sajnos.
Persze, megtettem, ami tőlem telt,
ezt ő is mondta néhányszor.
Hogy tetszett neki, hogy nem adtam fel, és megkerestem,
és végül sikerült, de aztán...
becsapta az ajtót az orrom előtt.
Nem tudtam megérteni, se beletörődni abba, hogy szakított velem.
Dühös lettem.
Azt írta, örül, hogy nem adtam fel, és megkerestem.
Így hát továbbra is írtam neki.
És végül jött válasz.
De ezt a levelet inkább elégetni kéne, nem elolvasni.
Nagyon kiborultam, mikor elolvastam.
Sok levelet írtam válaszul erre a levélre.
- Hányat? - Hát...
1999-re körülbelül úgy 350-et.
De egyre se válaszolt.
Ez az a levél, amire a tárgyaláson utaltak.
Kelt 2000. január 18-án.
„Gert, azért írok most neked, mert azt akarom, hogy hagyj békén.
Kitartok a döntésem mellett. Számunkra nincs remény, sem közös jövő.
Ezennel megkérlek, hogy ezt tartsd tiszteletben minden értelemben.
Nem akarok több levelet, sem semmi mást. Agnetha”
Most már érti, hogy nemet mondott neki.
Nincs több fantáziálás, nincs „együtt leszünk”.
Egyértelmű elutasítás.
Így Gert bosszút akar állni a sérelemért.
És Agnetha ekkor aggódni kezd a biztonsága miatt.
Sok éven át fantáziált rögeszmésen
a lehetőségről, hogy megismerkedhet Agnethával, és erről a kapcsolatról.
Ekkor már átfedésbe kerül
egy idegen ember zaklatása egy volt közeli partner zaklatásába.
Ekkor már valós veszély az erőszak.
Ez a legveszélyesebb típusú zaklató.
Gert eszméletlen mennyiségű levelet ír Agnethának.
Próbál kapcsolatba lépni a gyerekeivel, a barátaival, a szomszédaival.
Pokollá teszi Agnetha életét.
Agnetha ezt mondja a vallomásában:
„1997 és 1999 között a gyanúsított
körülbelül 300 levelet írt Fältskognak.
Nagyon sokszor felhívta, naponta akár háromszor is.
Emellett követte Fältskogot, akárhova ment.
Hm...
Így történt?
Sok levelet írtam neki,
hogy megpróbáljam helyrehozni a kapcsolatunkat. Ez igaz.
De az, hogy követtem, nem igaz.
Folytatom.
Követik, zaklatják,
mint annyi nőt, aki kilépett egy kapcsolatból.
Ez kényszerítő viselkedés,
amit férfiak alkalmaznak nők zaklatására.
„1997-től 1999 szeptemberéig
a gyanúsított szemügyre vette a helyeket, ahol Fältskog megfordult,
követte a kocsiját, olyan helyeken állt meg, ahova gyakran járt sétálni,
- például az ekeröi templomnál...” - Az talán egyszer, ha előfordult.
„...Skytteholmnál...”
Ez olyan, mintha vadásznának az emberre.
Célpontnak érzi magát.
Állandó feszültségben él, mindig azt várva, mi történik legközelebb.
Teljesen leszűkül a mozgástere.
„Az élete elképesztő mértékben lekorlátozódott.
Nem mer kilépni a házból,
ha nincs mellette egy szomszéd.”
De megírtam neki, hogy beszélni szeretnék vele
ebben... ebben a levélben.
Azt mondja, szereti, meg minden,
de ha azt mondja, hogy hagyjon fel valamivel, azt akarja, hogy álljon le,
de mégis tovább folytatja, hogyan lehetne ez szerelem? Ez bűncselekmény.
Érti, fel tudja fogni, mikor azt hallja,
hogy Agnetha félt?
Nem.
A fejükben létező fantáziák valóságossá válnak.
Az ő világukban, amit valósnak hisznek.
Gertnek például szent meggyőződése, hogy szeretik egymást és együtt lehetnek.
Jó napot, szeretettel köszöntöm önöket!
Minden visszatért a normális kerékvágásba. A gyertyám mindannyiukért ég.
Az elmúlt hónapokban már számlálja visszafelé a napokat.
Azt írja, hogy valami nagy dolog fog történni.
1999 karácsonyán bementem a házába, bár nem lett volna szabad.
Az volt a sorsom, hogy odamenjek. Úgy volt megírva.
Behatoltam a házába a sok biztonsági berendezés ellenére.
Tudom, hogy nem volt helyes, sőt, talán hülyeség volt...
de tényleg látni akartam.
Ezúttal én mentem el hozzá.
Miért nem beszélhetek vele? Nem tudtam megérteni.
Soha nem akarnám bántani.
Mindig nagyon kedves voltam hozzá.
Aztán letartóztatott a rendőrség, azzal, hogy Agnetha az életét félti.
Gertnek sokszor, sokféle módon a tudtára adták: „Hagyd békén!”
Ki tudja, mi történt volna, ha Agnetha nem hívja ki a rendőrséget,
és tartóztatják le?
LETARTÓZTATÁS AGNETHÁNÁL
Több mint egy éven át követte és zaklatta,
de amikor megkezdődött a bírósági tárgyalás,
az ostromlott énekesnőnek nem kellett találkoznia fanatikus hódolójával.
Én ott voltam, mert engem zaklatással vádoltak.
De éppenséggel nem éreztem magam bűnösnek.
Biztos voltam abban, hogy nem csináltam semmi rosszat.
Lelki terror bűncselekmény. Ez a zaklatás.
Tönkreteszi az áldozat elméjét, hogy hatalmat szerezzen felette.
„A megszállottja vagyok.”
Kijelentette a bíróságon, hogy Agnetha Fältskog jelent neki mindent.
Tagadja, hogy valaha is bántotta vagy megsértette volna.
Gert pontosan tudja, hogy mit csinált.
ABBA-AGNETHA: „FÉLTEM AZ ÉLETEMET”
Hízelgett az egójának, hogy itt ez a nő, aki óriási híresség,
az egész világon ismerik a nevét, mégis uralkodik rajta.
Félelmet kelt benne. És most már az övé minden hatalom.
Erről szólt az egész.
Mikor Agnetha Fältskog belépett a tárgyalóterembe reggel,
a 34 éves holland férfit átvitték egy másik terembe.
Ezt Agnetha intéztette így,
hogy ne kelljen engem látnia a tárgyalóteremben.
Még mindig nem tudom, miért.
Ez az egész ügy a zaklatóval
lélekromboló hatással volt Agnethára.
Minden előzetes félelmét igazolta, és ezért döntött úgy,
kilép a rivaldafényből, hogy elkerülje a tolakodó rajongókat.
„Újra normálisan akarok élni.”
Aztán pont ez történt vele.
Az orvos szerint, aki megvizsgálta Gretet, erotománia áll fenn nála,
vagy más néven De Clérambault-szindróma.
Meggyőződése, hogy szerelmes belé valaki,
minden ezt cáfoló tény ellenére.
Egy törvényszéki pszichológussal is beszélnem kellett.
Azt mondta: „Ne higgye, hogy elhiszem,
hogy kapcsolata volt Agnethával, mert nem hiszem el.” Ezt mondta.
Ostoba, ha ilyesmit állít, mert senki se fogja elhinni magának.”
Öt perc alatt beskatulyázott.
- Ez nagyon idegesítő. Ez fáj. Igen. - Fáj.
Van der Graaf több mint egy évig követte és zaklatta
az egykori ABBA-sztárt.
Ma elítélték zaklatásért,
kitoloncolják, és két évig nem térhet vissza.
Az ítélet értelmében Agnetha kínzója visszatér Hollandiába,
így ő végre fellélegezhet.
Gertet elítélték.
A büntetése kitoloncolás és távoltartási végzés.
Tapasztalatom szerint a zaklatási ügyek és az áldozatok... csak egy darab papír.
Szinte semmit nem számít a zaklatónak.
Gert büntetése nem elég súlyos ahhoz, hogy leállítsa.
Nem lep meg, hogy folytatja ezt a viselkedést.
Elmegy Svédországba. Továbbra is leveleket ír neki.
Már többször látták Agnetha lakóhelye közelében.
Két hetem van elhagyni Svédországot.
El kellett hagynom mindezt, ami olyan boldoggá tett.
Visszamentem Waddinxveenbe. Ott nem volt saját házam.
Átmenetileg anyámnál laktam.
A zaklatási botrány után Gert van der Graafot kiközösítették
az ABBA rajongói egész Európában. Meg akarták védeni Agnethát.
Fenyegető leveleket küldtek neki, hívogatták,
sőt, megfenyegették, hogy megölik.
Aztán jött a nagy durranás, a bomba.
Nézzünk oda! Tényleg randiztál vele?
Tényleg kapcsolatban voltak. Gertnek viszonya volt Agnetha Fältskoggal.
Itt van, feketén-fehéren, és Agnetha Fältskog is megerősíti.
TITKOS VISZONY AGNETHA MEGSZÓLAL
Felfoghatatlan.
Ő, a fickó, aki nyolcéves volt, mikor felfedezte élete szerelmét.
És most kapcsolata van élete szerelmével.
Őrület, ha belegondolunk. Mennyi az esélye?
Ilyen nincs a való életben. Ilyen nincs.
„Nagyon szomorúak vagyunk”
Hogy tudja... Egyszerűen nem tudom felfogni.
Azt mondod... Még mindig próbálom felfogni.
Tényleg, jesszus! Bármelyik férfit megkaphatta volna. Miért ő?
Biztos valami másra vágyott.
Talán egy dagi, holland raktármunkásra vágyott.
Végre itt volt valaki, aki csak vele törődött.
Aki nem foglalkozott senki mással. Akinek csak Agnetha létezett.
Gert beszél a viszonyáról az ABBA sztárjával
A végletekig kifárasztotta Agnethát, felőrölte az ellenállását.
Kibírhatatlan volt. Ezeket a szavakat használta.
„SOHA NEM ADOM FEL”
Még akkor is, ha volt kapcsolat köztük, Agnethát nem lehet hibáztatni semmiért.
Gert a felelős mindenért.
Agnetha nem hajlandó beszélni róla, és nem nyilatkozik a kapcsolatukról.
Az a férfi, aki követte, még mindig zaklatja?
Nem tudom, hogy beszélhetek-e erről. De nem is akarok.
Biztonsági okokból nem lehet.
Nagy szerencséje, hogy egyszer övé volt ez a gyönyörű nő, ez a sztár,
de a szerelemnek immár vége. És nagy szerencsétlensége,
hogy Agnetha híres, ezért mindenütt látja.
Az ABBA mindig velünk lesz. A zene örökre bennünk marad.
Szinte mindennap látom, és ABBA újra téma lett.
Látom a színpadon és az újságokban.
Persze hogy hiányzik.
Soha nem tudja elfelejteni a képet, ami benne él Agnetháról.
Ez egy megoldhatatlan helyzet. Csapdában van. Nem tud szabadulni.
Ez maga lehet a pokol.
El tudom képzelni, milyen nehéz lehet elengedni mindezt.
De már sok év eltelt.
Folyton ez jár a fejemben. Véggigondolom újra meg újra.
Ez egy kivételes és csodálatos időszak volt az életében.
És lehet, hogy soha nem leszek képes lemondani róla,
az utolsó leheletemig sem.
Talán furcsán hangzik, de... Ahogy Agnetha mondta...
Azt mondta, örült annak, hogy nem adtam fel, hogy megtaláljam.
- És ezért sosem hagyja abba. - Akkor sosem hagyom abba.
- Értem. Ennyi. - Köszönöm a beszélgetést.
Szívesen.
Tényleg szerethetünk valakit,
aki nem viszonozza a szerelmünket?
Miért ne?
A viszonzatlan szerelem egyfajta életmód.
Talán kitölt valami űrt az életünkben.
Főleg, ha nincs semmi más az életünkben.
Egyáltalán nem vagyok vallásos,
de néha imádkozom Istenhez, hogy adjon erőt.
Lehetséges, hogy esetleg van odakint valami, ami...
remélhetőleg...
segít megoldani a problémáimat.
„Szia, Agnetha! Remélem, jól vagy.
Szeretek itt, Coevordenben.
Még mindig a raktárban dolgozom.
Sok nagyszerű munkatársam van.
Néha elmegyünk sörözni hétvégén.”
Rendbe kéne tenni kicsit, nem?
- Nem vagy nagy kertész. - Nem, sose voltam.
„Ma átjött a szomszédom, Vigent.”
Ez itt mind gaz. Csupa gaz. Csak ki kell...
„'Rendbe kell tennünk a kertedet, Gert', ezt mondta.”
De mivel nem csinálsz semmit, jól felbosszantasz.
És ezért megcsinálom én.
„Nem tudom, jó-e, ha elmondom,
de párszor szóba elegyedtem egy lánnyal. Bernának hívjáak.
Csak barátok vagyunk ,de szerintem ő többet szeretne barátságnál.
Soha nem küldöm el ezt a levelet neked.
És te sosem fogod elolvasni. Így a legjobb.
Szeretettel, Gert”
Sokan azt hiszik, hogy az efféle zaklatás elszigetelt eset.
Csak hírességeket, előkelőségeket, politikusokat üldöznek és zaklatnak.
De bárki lehet üldözés áldozata. És bárki lehet zaklató.
A zaklatás nem elszigetelt probléma.
Svédországban több mint 600 000 ember állítja, hogy már zaklatták.
Itt, az Egyesült Államokban még többen.
Az áldozat sosem tud túllépni a zaklatáson,
minden biztonságérzetét elveszíti a világban.
Azt tanácsolom mindenkinek, akit zaklatnak, hogy vezessen naplót.
Készítsen fotókat, értesítse a hatóságokat.
Szóljon a családjának és a barátainak.
És mit tanácsolna a zaklatóknak?
Nem hiszem, hogy megfogadnák a tanácsot.
Nincsenek tudatában annak, hogy zaklatók.
AGNETHA FÄLTSKOG NEM KÍVÁNT SZEREPELNI EBBEN A DOKUMENTUMFILMBEN
A feliratot fordította: Kwaysser Erika